**“ТОПЛОФИКАЦИЯ-ВРАЦА ЕАД**

гр.Враца 3000 ул. “Максим Горки” № 9, тел.092/626088 email: office@toplo-vr.com



ОБОСНОВКА

на прогнозните разходи към предложението за утвърждаване

цени на електрическа и топлинна енергия

Като база за изготвяне на прогнозата за формирането на цените на топлинната енергия и електрическата енергия от комбинирано производство за новия регулаторен период започващ от 01 Юли 2025 г. е използвана отчетната информация за 2024 г. За следващия регулаторен период започващ от 01.07.2025 г, разходите са прогнозирани на база отчета за 2024 г. Увеличение е извършено само за разходите, за които е преценено че съществува обективна причина за промяната им. По групи, разходите са, както следва:

1. **Условно постоянните разходи**

Прогнозата на условно постоянните разходи за новия регулаторен период е изготвена на база отчетни данни към 31.12.2024 г. Промените в прогнозата на условно постоянните разходи за новия ценови период, спрямо предходната година, са във връзка с променени цени на услуги, резервни части и ремонти, заложени планови и текущи ремонти по ремонтната програма.

1. Разходи за амортизации са определени на основата на амортизационен план изготвен в съответствие с очаквания полезен живот съгласно изискванията на МСС. За следващия регулаторен период очакваме общия размер на разходите за амортизации да покажат минимално увеличение в следствие на новопридобити дълготрайни активи през 2024 г.
2. Разходите за ремонт са прогнозирани на база изготвената и утвърдена ремонтна програма за ценовия период в дружеството. Програмата за ремонти е съизмерима с отчета за предходната година, минималното нарастване се дължи на следните фактори:
   1. Предстоящи в рамката на ценовия период ремонти на инсталациите за високоефективно комбинирано производство на електрическа и топлинна енергия в ТЕЦ Градска на когенератор 1 и 2. Ремонтите ще гарантират безаварийна работа през ценовия период и необходимата топлинна енергия за топлопреносната система. Основната част от ремонтите ще се извършват със собствени сили. За дейностите по доставка на необходимите резервни части ще бъдат сключени договори по реда на ЗОП за доставка на резервни части.
   2. Обслужване на инсталацията за високоефективно комбинирано производство на електрическа и топлинна енергия в ОЦ ”Младост”, съгласно предписанията на завода производител. Видовете работи на необходимия брой работни часове се изпълняват на база сключено рамково споразумение с „Филтър” АД.
   3. Подмяна на части от топлопреносната мрежа с констатирана висока аварийност.

Дружеството ни ежегодно изпълнява дейности по отстраняване на аварии по топлопреносната мрежа за намаляване на технологичните разходи по преноса на топлинна енергия.

През 2024 г отчетените технологичните разходи по преноса са ХХХ% и с изпълнение на предвидените дейности в ремонтната програма предвиждаме достигане на ХХХ%.

1. Разходите за персонала и съответните плащания за осигуровки са прогнозирани на база достигнати разходи през 2024 г., и заложено увеличени във връзка с промяната на минималната работна заплата за страната и свързаните с това увеличение на допълнителните плащания на база договорени основни заплати. Предвидено е и увеличение на средствата за работни заплати с цел попълване на незаетите работни места по звената за окомплектоване на сменния персонал поради завишено текучество и затруднения при намиране на персонал с необходимата ни квалификация.
2. Увеличението на разходите за осигурителни вноски е във връзка с увеличените разходи за заплати и възнаграждения.

Увеличението на социалните разходи, заложено в прогнозата за 2025 г. е на база отчета за 2024 г. Минималното увеличение заложено за 2025 г. е във връзка с увеличението на персонала.

1. Разходите пряко свързани с регулираните дейности за новия ценови период са прогнозирани на база достигнатите разходи по отчет за 2024 г. и съответните корекции във връзка с увеличените цени на горивата, енергията, материалите, резервните части и услугите. Най-голямо увеличение, има в две позиции на разходите – абонаментно поддържане и безплатна храна съгласно нормативен акт, в това число:

* Разходи за абонаментно поддържане – увеличение на прогнозните разходи спрямо отчета за 2024 г. с ХХХ х. лв. във връзка увеличени разходи по договори, свързани с дейности по отстраняване на аварии по преносната мрежа и възстановяване общинска инфраструктура. Поради настъпилото увеличение цените на горивата, резервните части, консумативи и материали има съответно завишение от страна на изпълнителите.

Към тези разходи се включени и периодичните разходи за техническа проверка, инспекция, текущо поддържане и обслужване на съоръженията и специализираната автотранспортна техника от външни фирми.

* Разходите за безплатна храна, противоотрови и други добавки съгласно Наредба 11 са увеличени спрямо отчета за 2024 г. във връзка с увеличение на персонала, въвеждането в експлоатация на новата генерираща мощност работещ с биомаса в ТЕЦ Градска;

Другите разходи пряко свързани с регулираните дейности по ЗЕ, бележат минимални увеличения спрямо отчета за 2024 г., и са както следва:

* Разходите за гориво за автотранспорт, работно облекло и канцеларски материали, материали за текущо поддържане за новия ценови период са в размер на ХХХ х. лв. и спрямо предходната година имат увеличение с ХХХ х. лв.. Увеличението се дължи основно на увеличените цени на горивата и материалите.
* Разходите за застраховки са на база действително сключени застрахователни полици. Изменението спрямо 2024 г. е увеличение с ХХХ х. лв., поради по-висока застрахователна стойност на имуществото в следствие на новопридобитите и въведени в експлоатация през 2024 г. активи.
* Групата разходи – данъци и такси, пощенските разходи, разходите за противопожарна и въоръжена охрана, експертни, вода, осветление и отопление, охрана на труда, разходи за публикации и лицензионни такси имат общо увеличение от ХХХ х. лв. Основната причина са увеличените цени на доставчиците на услуги спрямо предходната година.
* Разходите за наеми през 2025 г. бележат увеличение спрямо 2024 г. с ХХХ х. лв. във връзка със сключените договори за наем на складове за доставена биомаса, тъй като дружеството не разполага такива.
* Съдебните разходи имат минимално увеличение спрямо 2024 г. и са в размер на ХХХ х. лв.
* Разходите за събрано инкасо представляват изплатените суми и комисионни за събрано инкасо от Български пощи, Ипей, Изипей, тъй като дружеството няма други изнесени каси и пунктове за инкасиране на дължимите суми и такси от абонатите и ползва услугите на други фирми. Във връзка със сключените договори за инкасиране през 2025 г. е увеличена сумата за услугата спрямо предходната година с ХХХ х. лв.

1. **Променливите разходи**
2. Разходите за гориво за прогнозния период 2025 г./2026 г. са изчислени на база количество гориво и прогнозна цена на природния газ през новия ценови период, с добавка за капацитет и пренос в размер на ХХХ лв./MWh при коефициент на преобразуване 10.74 kWh/m3 или – ХХХ лв/1000 н.м3 без ДДС.
3. Разходите за енергия, вода и консумативи са съобразени с обема на производството и действащите в момента цени. В разходите за консумативи/химикали и реагенти са включени разходите за химикали, реагенти и добавки за обработка на циркулиращата вода в магистралата и централите, както и за охлаждащата вода на генериращите мощности за комбинирано производство. С тази обработка се цели омекотяване и химическа обработка на водата с цел предотвратяване и забавяне процесите на корозия по магистралните топлопроводи и от там намаляване на пробивите, авариите и загубите от изтичане. В това перо са включени и разходите за масло – за доливане и подмяна, на двигателите и генераторите в инсталациите за комбинирано производство съгласно предписанията на производителя и достигнатите действителни показатели в процеса на експлоатация. В прогнозата е предвидено увеличение на тези разходи в размер на ХХХ х. лв.
4. В разходи за външни услуги са включени разходите за балансиране и достъп до разпределителната мрежа. Спрямо отчета за 2024 г. е заложено увеличение в размер на ХХХ х. лв.
5. **Регулаторна база на активите**

Стойността на дълготрайните активи и размера на амортизациите в Приложение №2 – Регулаторна база на активите са съгласно данните по счетоводния Баланс на Топлофикация-Враца ЕАД към 31.12.2024 година.

Размера на финансиранията за дълготрайни активи са съгласно изготвения Баланс към 31 Декември 2024 г.

Размера на оборотни капитал е определен в съответствие с Раздел ІІ –Регулаторна база на активите на Указания за образуване цените на топлинната енергия и електрическата енергия от комбинирано производство при регулиране чрез метода „Норма на възвращаемост на капитала“ и данните от Баланса на дружеството за 2024 г. Поради отрицателната му стойност в ценовия модел, размера на оборотния капитал е определен като 1/8 от признатите годишни разходи за дейността.

1. **Цени**

В резултат на така прогнозираните разходи, количества произведена и реализирана топлинна и електрическа енергия и използвания ценови модел на Комисията за енергийно и водно регулиране за новия ценови период започващ от 01 Юли 2025 г. са формирани следните цени:

Цена топлинната енергия - 166.70 лв / МВтч. без ДДС

Цена на електрическа енергия от комбинирано производство - 534,69 лв / МВТч. без ДДС

Десислава Диловска инж. РАДОСЛАВ МИХАЙЛОВ

Р-л счетоводен отдел ИЗПЪЛНИТЕЛЕН ДИРЕКТОР